
	Εσπερίδα με θέμα:
Ιστορία της Ελλαδοκυπριακής Ιατρικής

από την Αρχαιότητα μέχρι τον αιώνα μας

στο Σπίτι της Κύπρου

Το Σπίτι της Κύπρου και οι Εκδόσεις Μίλητος με την ευκαιρία της κυκλοφορίας του τρίτομου έργου Η Χειρουργική των Ελλήνων δια μέσου των αιώνων, διοργανώνουν τη Δευτέρα 17 Φεβρουαρίου 2020 και ώρα 18:30 στο Σπίτι της Κύπρου, Ξενοφώντος 2Α στο Σύνταγμα, εσπερίδα με θέμα: Ιστορία της Ελλαδοκυπριακής Ιατρικής από την Αρχαιότητα μέχρι τον αιώνα μας. 

Στην εσπερίδα θα μιλήσουν ο κ. Ανδρέας Βοσκός, Ομότιμος Καθηγητής Αρχαίας Ελληνικής Φιλολογίας του ΕΚΠΑ, ο κ. Γεώργιος Πετρίκκος, Ομότιμος Καθηγητής Παθολογίας-Λοιμώξεων του ΕΚΠΑ και Πρόεδρος Διεθνούς Συμβουλευτικής Ιατρικής Σχολής του  Ευρωπαϊκού Πανεπιστημίου Κύπρου, ο κ. Νικόλαος Κεραμάρης, Ορθοπεδικός και ο κ. Ιωάννης Μπράμης, Ομότιμος Καθηγητής Χειρουργικής του ΕΚΠΑ. 
Το έργο που παρουσιάζεται, αποτελεί ένα πολυσυνεργατικό πόνημα, από επιστήμονες, ειδικούς (Αρχαιολόγους, Ιατρούς, Φιλολόγους, κτλ.). Το έργο εκδόθηκε και κυκλοφορεί σε πολυτελή μορφή με τετραχρωμία εικόνων, εντός πολυτελούς ειδικής θήκης, και απευθύνεται στον επαρκή αναγνώστη και όχι σε ειδικούς της Ιστορίας.  Ο λόγος είναι ότι, με άρμα την Ιστορική Διαδρομή της Χειρουργικής από την αρχαιότητα μέχρι σήμερα και επειδή σε αυτόν τον τομέα, έχουμε αντικειμενικά δεδομένα, με αρχαιολογικά ευρήματα, επιγράμματα και κείμενα σε παπύρους, καταγράφεται η Ιστορική Διαδρομή του Ελληνισμού, δηλαδή του Ελληνικού Πνεύματος, της Ελληνικής Γλώσσας και του Εὖ ζῆν.  Το κύριο χαρακτηριστικό του πονήματος, είναι ότι αποτελεί τη μοναδική ιστορική καταγραφή της Ιστορίας της Ιατρικής του Οικουμενικού Ελληνισμού, σε ενιαία χρονολογική ροή, από την Πρώιμη Εποχή του Χαλκού, μέχρι την Ψηφιακή Εποχή.  Ελπίζουμε ότι όλοι οι φίλοι του βιβλίου, που ενδιαφέρονται για την Ιστορία, όχι μόνο οι γιατροί ή οι ειδικοί επιστήμονες, θα καταφέρουν να διαβάσουν τη θαυμάσια Ιστορία της Χειρουργικής των Ελλήνων και είμαστε σίγουροι ότι ο χρόνος που θα διαθέσουν, θα αποτελέσει ξεχωριστή απόλαυση.     

10 Φεβρουαρίου 2020 

